Eleanor Farjeon

Eleanor FARJEON (la ‏ 13-an de februaro 1881 - la 5-a de junio 1965) estis angla verkistino. Konata plejparte pro ŝiaj infanlibroj, kaj ankaŭ publikigis poezion, verkojn de biografio, historion kaj satiron, kaj kelkaj el ŝiaj korespondadoj ankaŭ estis publikigitaj. Ŝi gajnis multajn literaturajn premiojn, kaj la Eleanor Farjeon Premio por Infana Literaturo estas aljuĝita ĉiujare en ŝia memoro. Ŝiaj verkoj estis ilustrita fare de ilustristoj kiel ekzemple Edward Ardizzone kaj Ernest Shepherd.

 Vivo 
Farjeon estis la filino de paro da verkistoj, Benjamin kaj Maggie Farjeon kaj ŝiaj du pli junaj fratoj, kiuj ankaŭ estis verkistoj. La plej aĝa el la infanoj en la familio, Harry Farjeon, ankaŭ estas konata kiel komponisto.

Ŝi estis nomita "Nellie" en la familia rondo, timema knabineto, kiu suferis de malbona sano kaj malbona vidkapablo dum sia infanaĝo. Ŝi estis edukita hejme, kaj pasigis la plej grandan parton de sia tempo en la subtegmento, ĉirkaŭita de libroj. Ŝia patro instigis ŝin verki ekde la aĝo de kvin. Ŝia familio kaj infanaĝo estas priskribitaj en ŝia aŭtobiografia verko "Infanĝardeno en la 90'oj" (1935).

Kvankam la plej granda parto de ŝia vivo estis pasigita inter la literaturaj kaj kulturaj cirkloj de Londono, granda parto de la inspiro de Farjeon venis de la familiaj ferioj de ŝia infanaĝo. Ferio en Francio en 1907 inspiris ŝin por rakonto pri trobadoro, kiu poste estis adaptita en unu el ŝiaj famaj verkoj, "Martin Grinĉjo en la Pomfruktoplantejo". Dum la Unua Mondmilito, la familio translokiĝis al Sussex, kie la pejzaĝo, vilaĝoj kaj lokaj tradicioj estis fonto de profunda influo sur ŝia pli malfrua verkado, kaj en Sussex estis ankaŭ lokitaj ŝiaj rakontoj pri Martin Pippin.

18-jaraĝe Farjeon verkis la libreton por opereto nomita "Floretta", komponita fare de ŝia frato Harry, komponisto kaj muzikinstruisto. Ŝi ankaŭ kunlaboris kun sia pli juna frato, Herbert, Shakespeare-akademiulo kaj teatra kritikisto. Inter iliaj produktadoj: "Kings and Queens" (1932), "Two Brides" (1938), "An Elephant in Arcadia" (1939), same kiel "The Glass Sandal" (1944). Kanto nomita "Morning has Broken", kiun ŝi verkis en 1931 al malnova gaela melodio, poste ricevis konatan prezenton fare de la kantisto Cat Stevens.

Ŝi havis vastan gamon de amikoj de granda literatura talento, inkluzive de D. H. Lawrence, Walter de la Mare kaj Robert Frost. Dum kelkaj jaroj ŝi estis intimaj amikoj kun la poeto Edward Thomas kaj lia edzino. Post la morto de Thomas en aprilo 1917 dum la Batalo de Arras, ŝi restis proksima al lia edzino Helen. Ŝi poste publikigis ilian korespondadon, priskribante ilian rilaton en Edward Thomas: The Last Four Years (1958).

Post la Unua MondMilito Farjeon vivtenis sin kiel poeto, ĵurnalisto, kaj dissendanto. Multajn fojojn ŝi verkis sub plumnomoj kiel Tomfool, en Punch revuo kaj pluraj aliaj periodaĵoj.

Farjeon neniam geedziĝis, sed estis en amika rilato dum tridek jaroj kun George Earle, angla instruisto. Post lia morto en 1949, ŝi havis longan amikecon kun la aktoro Dennis Blakelock, kiu verkis pri ŝi en la verko "Eleanor, Portrait of a Farjeon" (1966).

Dum la 1950-aj jaroj ŝi gajnis tri gravajn literaturajn premiojn: la Medalo Carnegie por "La Ĉambro en la Subtegmento", la Premio Andersen, kaj la Regina Medalo. Memore al Farjeon, la "Eleanor Farjeon Premio" estas aljuĝita ĉiujare, por kontribuo al brita porinfana literaturo.eta|Versaĵo de Eleanor Farjeon, sur kanta folio por infanoj

 Listo de elektitaj verkoj 
 Pan-Worship and Other Poems (1908)
 The Soul of Kol Nikon (1914)
 Arthur Rackham: The Wizard at Home (1914) (nefikcio)
 Gypsy and Ginger (1920)
 Martin Pippin in the Apple Orchard (1921)
 Faithful Jenny Dove and Other Tales (1925)
 Mighty Men: Achilles to Julius Caesar, Beowulf to Harold (1925)
 Nuts and May (1925)
 Faithful Jenny Dove and Other Tales (1925)
 Kaleidoscope (1928)
 The Tale of Tom Tiddler (1929)
 Tales from Chaucer: The Canterbury Tales Done in Prose (1930)
 The Old Nurse's Stocking Basket (1931)
 The Fair of St. James: A Fantasia (1932)
 Perkin the Pedlar (1932)
 Jim at the Corner and Other Stories (1934)
 A Nursery in the Nineties (1935) (aŭtobiografio)
 Humming Bird: A Novel (1936)
 Ten Saints (1936)
 Martin Pippin in the Daisy Field (1937)
 The Wonders of Herodotus (1937)
 One Foot in Fairyland: Sixteen Tales (1938)
 Kings and Queens (1940) (poezio, written with her brother Herbert Farjeon)
 The New Book of Days (1941)
 Brave Old Woman (1941)
 The Glass Slipper (1944) (teatraĵo)
 Ariadne and the Bull (1945)
 The Silver Curlew (1949) (teatraĵo)
 The Little Bookroom (1955)
 The Glass Slipper (1955) (novelization)
 Edward Thomas: The Last Four Years (1958) (nefikcio)

 Bibliografio 



 Eksteraj ligiloj 


 Verkoj de Eleanor Farjeon ĉe Faded Page (Canada)
 Verkoj de aŭ pri Eleanor Farjeon ĉe Internet Archive
 Verkoj de Eleanor Farjeon ĉe LibriVox (public domain audiobooks)
 Verkoj de Eleanor Farjeon ĉe Open Library
 Eleanor Farjeon ĉe Dunedin Publikaj Bibliotekoj, kie ŝi donacis la familian libran kolekton
 Herbert Farjeon Arkivo ĉe la Universitato de Bristolo Teatra Kolekto
 Eleanor Farjeon: Rakonta Verkisto – inkluzivas liston de rakontoj de libro
 Eleanor Farjeon ĉe Library of Congress Authorities, with 149 catalogue records

Kategorio:Britaj verkistoj de la 19-a jarcento
Kategorio:Anglaj romkatolikoj
Kategorio:Anglaj socialistoj
Kategorio:Anglaj porinfanaj verkistoj
Kategorio:Kristanaj himnoverkistoj